Astfel, în intervalul menționat, vremea va fi în general instabilă. Vor fi perioade cu înnorări accentuate, averse, posibil moderate cantitativ (10…15 l/mp), însoțite și de descărcări electrice. Vântul va sufla slab și moderat.
Temperaturile maxime vor fi de 22…24 de grade, iar cele minime de 10…13 grade.
Amintim că, ANM a transmis că aria ploilor va fi în extindere treptată, până joi, la ora 20, și va cuprinde cea mai mare parte a țării.
„În intervalul menționat, aria ploilor va fi în extindere treptată și va cuprinde cea mai mare parte a țării. Vor fi mai ales averse, însoțite de descărcări electrice și pe alocuri de intensificări de scurtă durată ale vântului și grindină. În intervale scurte de timp sau prin acumulare se vor înregistra cantități de apă de 15…25 l/mp și pe alocuri de peste 40 l/mp”, au declarat reprezentanții ANM.
Mai multe zone din țară vor fi sub un Cod galben de ploi până miercuri, la ora 16, respectiv în cea mai mare parte a Moldovei, estul Transilvaniei, în Carpații Orientali și jumătatea de est a Carpaților Meridionali.